Il-Prim Ministru Robert Abela ddefenda l-aġir tad-direttur tal-ħabs Alex Dalli li ssospenda lilu nnifsu wara l-aħħar suwiċidju fil-ħabs. Fuq mistoqsija parlamentari tad-deputat Nazzjonalista Joseph Ellis, il-Prim Ministru qal li din il-prassi ilha tintuża' u ntużat minn amministrazzjonjiet preċedenti. Iktar kmieni dan ix-xahar, id-direttur tal-Faċilità Korrettiva ta' Kordin Alex Dalli kien ssospenda lilu nnifsu minn Kap Eżekuttiv tal-Aġenzija għas-Servizzi Korrettivi wara li pruġunier Indjan ta' 35 sena nstab mejjet fiċ-ċella tiegħu fil-Faċilità. Dik kienet l-erbatax-il mewta fil-ħabs f'dawn l-aħħar tliet snin. Aqra Ukoll Alex Dalli jissospendi lilu nnifsu minn direttur tal-ħabs Id-deputat Nazzjonalista staqsa lill-Prim Ministru liema provvediment tar-regolamenti tas-servizz pubbliku jippermettu illi uffiċjal pubbliku jissospendi ruħu? "Xi proċedura tintuża għal tali awto-sospensjoni, x'effett ikollha tali awto-sospensjoni fuq is-salarju u kundizzjonijiet ta' tali persuna u min jiddeċiedi li tali awto-sospensjoni għandha tispiċċa?" kompla jistaqsi Dalli, Il-Prim Ministru għażel li sempliċement wieġeb billi qal li hu jinsab nfurmat li awtosospensjonijiet ġieli ntużaw fil-passat anke minn amministrazzjonijiet preċedenti u għaldaqstant qed nimxu fuq l-istess proċeduri. "Il-persuna li probabilment qed jirreferi għaliha l-Onor. Interpellant taħdem ma' aġenzija u mhux mas-Servizz Pubbliku," temm jgħid il-Prim Ministru. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_619f3231c616e_rand.td-a-rec-img{text-align:left}.td_uid_3_619f3231c616e_rand.td-a-rec-img img{margin:0 auto 0 0}